Nitriansky Hrádok

Nitriansky Hrádok, do roku 1948 Malý Várad () je od roku 1976 mestskou časťou Šurian.

Polohopis 
Nitriansky Hrádok sa nachádza v centrálnej časti Podunajskej nížiny, na sútoku Malej (Starej) Nitry a Nitry, asi 2 km juhovýchodne od Šurian.

Vodné toky 
Mestskou časťou preteká rieka Nitra a Malá Nitra (Stará Nitra).

Vodná plocha 
 Rybník Mederčina
 Štrkovisko Nitriansky Hrádok

Ulice 
 Dolná, Hlavná, Jabloňová, Na brehu, Na lúkach, Na pažiti, Nad hliníkom, Pod hájom, Pod lipami, Pri Čiernej vode, Pri Zámočku, Prídavky, Riečna, Rovná, Topoľová, Ulička, Za kostolom, Záhradná

Dejiny 

Prvá písomná zmienka o Nitrianskom Hrádku sa nachádza na závete Ctibora mladšieho, majiteľa Šurianskeho hradu z roku 1431, kde sa nazýva Warad. Mestská časť je známa najmä vďaka archeologickému nálezisku Zámeček, ktoré dokladá osídlenie polohy od neolitu až do obdobia príchodu Slovanov. Lokalita, nazývaná aj Slovenská Trója, patrí s rozlohou takmer  medzi najväčšie archeologické náleziská v strednej Európe. Najznámejším nálezom je vzácna plastika „Hrádockej Venuše – Magna Mater“, ktorá bola vyobrazená na slovenskej dvojkorunovej minci. O archeologickej lokalite vznikla jedna časť dokumentu Pavla Dvořáka, Stopy dávnej minulosti, s názvom Vzostup a pád slovenskej Tróje.

Kultúra 
O kultúrny život v mestskej časti sa stará Kultúrne zariadenie, ktoré je organizačnou zložkou Mestského kultúrneho strediska Šurany. Pod Kultúrnym zariadením pôsobí od roku 2015 mužská spevácka skupina Váraďani, ktorá je známa v širokom okolí. Váraďani reprezentujú mestskú časť Nitriansky Hrádok na rôznych podujatiach v Šuranoch a širokom okolí. 

Okrem Kultúrneho zariadenia oživujú kultúru aj ďalšie organizácie, medzi ktoré patria miestny záhradkári, seniori, Piváreň u Suseda, či Občianske združenie Hrádocká Venuša, ktoré bolo založené v roku 2018. 

Medzi tradičné kultúrno-spoločenské podujatia patrí Fašiangové posedenie, Ochutnávka destilátov, Predvečer 1.mája, Noc s Andersenom, Tvorivé dielne, Veľkonočná výstava, Katarínske posedenie, Vianočná výstava, Rozlúčka so starým rokom.

Šport 
V roku 2017 sa po niekoľkých priateľských stretnutiach a dohode s vedením klubu ŠK Šurany podarilo obnoviť futbalovú tradíciu v Nitrianskom Hrádku. V aktuálnej sezóne 2018/2019 hrajú hráči ŠK Šurany "B" dorasteneckú VI. ligu ObFZ Nové Zámky. Okrem futbalu dominuje v mestskej časti rybolov. Na miestnom rybníku Mederčina sa počas roka uskutočňuje niekoľko rybárskych pretekov. V roku 2018 sa uskutočnil prvý ročník športovo-kultúrne podujatie Baví sa Várad dedina, ako jedna veľká rodina. 

Občianske združenie Hrádocká Venuša organizuje v mesiaci apríl Turnaj v Dáme pri príležitosti oslobodenia obce a v mesiaci december Šachový turnaj o Venušin putovný pohár.

Sochy a pamätníky
 socha Magna Mater – Hrádocká Venuša – Hlavná ulica
 socha Vendelína – Topoľová ulica
 Pamätná tabula "K oslobodeniu Nitrianskeho Hrádku" – na budove Kultúrneho zariadenia
 Pamätník padlým vojakom v I. svetovej vojne – cintorín Nitriansky Hrádok
 socha sv. Floriána – Hlavná ulica (pri Dome smútku)
 socha sv. Urbana – pri Čiernej Vode (za mostom – vo viniciach)
 socha Jána Nepomuckého – pri družstve (smerom na križovatku Bánov-Šurany)

Inštitúcie pôsobiace v mestskej časti 
 Kultúrne zariadenie, organizačná zložka Mestského kultúrneho strediska Šurany, ulica Hlavná.Od mája 2015 pôsobí pod Kultúrnym zariadením mužská spevácka skupina Váraďani
 Denné centrum pre seniorov
 Materská škola – elokovaná trieda, MŠ Mostná v Šuranoch – Topoľová ul.
 Pobočka Mestskej knižnice M. Matunáka, v priestoroch MŠ – Topoľová ul.
 DHZ Nitriansky Hrádok, ulica Na pažiti
 MS SČK Nitriansky Hrádok
 ZO SZZ Nitriansky Hrádok
OZ Hrádocká Venuša
Poľovnícke združenie "Zámoček"
Združenie športových rybárov

Turistické atrakcie 
 Rybník Mederčina
 Archeopark Nitriansky Hrádok – lokalita Zámeček
 Hrádocká Venuša
 stála výstava fotografií v budove MŠ na ulici Topoľová 33 – otvorené v utorok a stredu od 13:00 – 15:00 hod.
 kostol sv. Martina
 Štrkovisko Nitriansky Hrádok
Kaplnka Lurdskej Panny Márie - Hlavná ulica (pri rybníku Mederčina)

Rodáci 
 ThDr. Štefan Rosival 1844 – 1916 pápežský prelát, ostrihomský opát-kanonik, poslanec uhorského snemu
 Vendelín Laca 1932 – 2015 organista, podnikový právnik, nálezca sošky Magna Mater (Veľká Matka)

Galéria

Referencie

Externé odkazy 
 www.surany.sk oficiálna stránka mesta Šurany
 nitriansky-hradok7.webnode.sk – Oficiálna stránka mestskej časti
 nitrianskyhradok.webnode.sk - stránka mestskej časti
 ŠK Šurany B U19
 DHZ Nitriansky Hrádok

 
Mestské časti Šurian